中國大陸

中國大陸指中國喺歐亞大陸嘅疆土，係一個政治地理名詞，大概係等於1949年中華人民共和國建國後所管治嘅地方，同中華民國管治臺灣、澎湖、金門同馬祖呢啲島相對。雖則香港同澳門當時同中華人民共和國相連，但因分別遲成1997年同1999年主權先畀咗中華人民共和國，兩地唔歸入中國大陸。

中國大陸係中國政局各方同各地華人可以接受嘅名，因為唔會講到係中華民國定中華人民共和國呢個敏感問題。

中國內地

「內地」係香港同澳門官腔用詞，政治意味濃。「內地」嘅呢種用法，來自中國舊朝代及大日本帝國。

港澳兩處平民用廣州話閒話家常嗰陣時，不嬲會用「大陸」呢個約定俗成，而唔準確嘅地理中性詞。於是乎，喺坊間興起，踩大陸同大陸人嘅花名，每每都係喺「大陸」前後加字而成。當中有啲甚至變成好收得嘅影視作品入面，經典對白嘅一部分，深入心民……久而久之，「大陸」呢個詞偶然會帶來唔多好嘅聯想，令某啲人忌諱。然而香港同澳門政府，已經揀咗「內地」作文雅用詞，忽略佢可能有殖民主義色彩嘅嫌疑。

中國國內
海外華人興用「中國國內」。

祖國
其它叫法重有地域意思含糊嘅祖國，喺政治宣傳度猛咁出現，經常用來表示同埋捧個政府。

中國地理